Atklāta konkursa 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”
 ID Nr. CAIP 2024/172

Atbildes uz 17.01.2025. iesniegtajiem jautājumiem 


Ieinteresētais piegādātājs lūdz pasūtītāju veikt grozījumus nolikumā:

1. jautājums:
Attiecībā uz darbu izpildes termiņu
Prakse liecina, ka pasūtītāja dotie darbu izpildes termiņi ir ļoti īsi, turklāt vēl iekļauj sevī arī laiku, kas nepieciešams satiksmes organizācijas shēmu un citu formalitāšu kārtošanai un saskaņošanai (kas turklāt vēl lielā daļā notiek papīra formā!), bez kurām darbus uzsākt nav iespējams. Bez tam, nav zināma arī satiksmes organizācijas shēma (piem., kādos posmos/laikos ielu varēs slēgt), kas būtiski ietekmē darbu veikšanai nepieciešamo laiku. Tādējādi būtībā, piedaloties konkursā, būvniekam nav zināms kādos apstākļos darbi būs jāveic. Tādēļ būtu samērīgi paredzēt ilgāku darbu izpildes termiņus vai (alternatīvi) vismaz paredzēt iespēju slēgt satiksmi visā ielas posmā.

Atbilde:
Komisija skaidro, ka katra objekta izpildes termiņš tiek noteikts individuāli un izpildītājam ir jāizvērtē sava kapacitāte un darbi objektos ir jāveic paralēli, kā arī darbu veikšanas kalendārais grafiks jāsastāda atbilstoši katra objekta norādītajam izpildes termiņam un pirms darbu veikšanas jāsaskaņo ar pasūtītāju, kurš, nepieciešamības gadījumā var norādīt, ka darbus jāveic nakts stundās vai brīvdienās, lai darbi radītu pēc iespējas mazāku ietekmi uz satiksmi un tās ierobežojumu ilgumu.



2. jautājums:
Attiecībā uz darbu uzsākšanu
Atbilstoši līguma projekta 5.2.punktam, darbi uzsākami nākamajā dienā pēc pasūtītāja paziņojuma par finanšu pieejamību. Tādējādi būvniekam jābūt gatavam faktiski nekavējoties uzsākt līguma izpildi pēc pasūtītāja paziņojuma, kura nosūtīšanas laika rāmis nekādi netiek reglamentēts. 2024.gada prakse liecina par to, ka pasūtītājs šādu paziņojumu izsūtīja tikai vairākus mēnešus pēc konkursa noslēguma, bet atsevišķos gadījumos nav nosūtījis vēl pat joprojām. Šādas prasības praktiskā izpilde būvniekam ir ārkārtīgi apgrūtinoša, jo prasa uz nezināmu laiku rezervēt materiāltehnisko resursu jaudas, kas būs nepieciešamas līgumu izpildei. Tādēļ ieinteresētais pretendents aicina grozīt līguma projektu – paredzot, ka darbi uzsākami 10 dienu laikā no pasūtītāja paziņojuma saņemšanas dienas.

Atbilde:
Komisija skaidro, ka darbi ir uzsākami Līguma projekta 5.2. un 5.3.apakšpunktā noteiktajā kārtībā. Pretendents, sagatavojot piedāvājumu un izvērtējot visus ar līguma izpildi saistītos darbus un darbu izpildes laiku, jau sākotnēji nosaka darbu veikšanas procesus (posmus).
Komisija skaidro, ka Konkursa iepirkuma priekšmeta katras daļas darbus, kā norādīts Līguma projekta 5.2.apakšpunktā, izpildītājs uzsāk nākamajā darba dienā pēc rakstiska paziņojuma saņemšanas no Pasūtītāja par finansējuma darbu izpildei pieejamību. Ņemot vērā minēto, Pasūtītājs nevar norādīt precīzi, kad tiks uzsākta Konkursa iepirkuma priekšmeta katras daļas darbu izpilde. Darbus plānots uzsākt pēc veiksmīgas iepirkuma procedūras un līgumu noslēgšanas, tiklīdz iestāsies būvdarbiem labvēlīgi laikapstākļi – provizoriski sākot no 15.aprīļa.
Komisija norāda, ka Līguma projekta 5.1.apakšpunktā ir noteikts kopējais darbu izpildes termiņš. Līguma projekta 3.3.apakšpunkts nosaka termiņu, kad jāuzsāk Līguma izpilde – nākamajā dienā pēc rakstiska paziņojuma saņemšanas no Pasūtītāja par finansējuma darbu izpildei pieejamību. Savukārt, Līguma projekta 5.2.apakšpunkts paredz precīzu darbu uzsākšanas termiņu.
	Līguma projekta 5.2.apakšpunktā grozījumi netiks veikti.



3. jautājums:
Attiecībā uz būvobjekta uzturēšanu
Līguma 6.5.punkts satur prasību veikt būvobjekta uzturēšanu līdz pat Objekta nodošanas un pieņemšanas akta parakstīšanai. Ieinteresētā pretendenta ieskatā šāds noteikums nesamērīgi un netaisnīgi uzliek par pienākumu izpildīt pašvaldības funkciju. Ja būvobjekts ir pabeigts, tas ir ekspluatējams un nav neviena praktiska vai juridiska iemesla uzlikt par pienākumu būvniekam uzturēt līdz pat objekta nodošanas un pieņemšanas akta parakstīšanai, kas, kā to liecina prakse, mēdz ievilkties strīdu par kvalitāti, līgumsodiem un citu iemeslu dēļ. Šādu praksi nepiekopj neviens cits publiskais pasūtītājs. Ieinteresētais pretendents aicina grozīt minēto noteikumu – paredzot to, ka uzturēšana jānodrošina līdz akta par darbu pabeigšanu objektā parakstīšanas brīdim.

Atbilde:
Komisija skaidro, ka darbu pieņemšana un nodošana, kā arī termiņi ir noteikti Līguma projekta 10.sadaļā. Līguma projekta 5.4.apakšpunkts nosaka, ka būvuzņēmējs par būves vietu ir atbildīgs līdz objekta nodošanas un pieņemšanas akta abpusējai parakstīšanai. Līguma projekta 6.2.apakšpunktā ir noteikts būvuzņēmēja pienākums veikt objekta uzturēšanu par saviem līdzekļiem, ja darbus nav iespējams veikt sakarā ar tehnoloģisko pārtraukumu, savukārt, Līguma projekta 6.5.apakšpunktā ir noteikts būvuzņēmēja pienākums uzturēt objektu visā darbu izpildes laikā līdz objekta nodošanas un pieņemšanas akta abpusējai parakstīšanai. Saskaņā ar Līguma projekta 4.2.3.apakšpunktu pēc objekta nodošanas un pieņemšanas akta parakstīšanas būvuzņēmējs uz Līgumā noteikto garantijas termiņu izsniedz bankas garantiju vai apdrošināšanas sabiedrības polisi garantijas laikā radušos defektu novēršanai.
Ievērojot norādīto, būvuzņēmējam jānodrošina un jāatbild par objekta uzturēšanas prasību ievērošanu visā darbu izpildes laikā līdz objekta nodošanas un pieņemšanas akta abpusējai parakstīšanai.



4. jautājums:
Par līgumsodu par izpilddokumentācijas neiesniegšanu
Līdzīgu līgumu izpildes prakse 2024.gadā liecina, ka 30 dienas izpilddokumentācijas sagatavošanai (kas ietver objekta uzmērīšanu un izpilduzmērījuma sagatavošanu, visu pasūtītāja noteikto gala pārbaužu attiecībā uz ieklātā asfaltbetona un horizontālā marķējuma kvalitāti veikšanu, atzinumu saņemšanu no komunikāciju turētājiem, un izpilddokumentācijas noformēšanu atbilstoši pasūtītāja prasībām) ir objektīvi pārāk īss termiņš. Turklāt, ja nepieciešama atkārtotu pārbaužu veikšana gadījumos, kad rodas domstarpības, tas prasa vēl papildu laiku. Tādēļ ieinteresētais pretendents aicina atteikties no šāda līgumsoda vispār. Ieinteresētā pretendenta ieskatā šādai prasībai arī nav nekāda saprātīga pamata, jo pasūtītājs būvi jau var lietot un būvnieks arī bez līgumiska regulējuma vienmēr būs ieinteresēts pēc iespējas ātrāk sakārtot nepieciešamos dokumentus, lai saņemtu samaksu.

Atbilde:
Komisija skaidro, ka saskaņā ar Līguma projekta 10.12.apakšpunktu izpilddokumentācijas iesniegšanas termiņš noteikts 60 (sešdesmit) dienas no darbu pabeigšanas brīža objektā.



5. jautājums:
Attiecībā uz līgumu vadību
Prakse parāda, ka komunikācija ar pasūtītāju ir apgrūtināta, tas kavē operatīvos jautājumus. Šim nolūkam ieinteresētais pretendents aicina iekļaut līguma projektā nosacījumu par laiku, kādā pasūtītājam ir jāatbild uz būvnieka iesniegumiem un vēstulēm (t.sk., e-pastu formātā) ne vēlāk kā 2 darba dienu laikā.

Atbilde:
Komisija skaidro, ka saskaņā ar Līguma projekta 11.3.3.apakšpunktu Pasūtītājs izskata būvuzņēmēja iesniegtos dokumentus ne ilgāk kā 5 (piecu) darba dienu laikā, ja vien Puses nevienojas citādāk.



6. jautājums:
Attiecibā uz Pielikumā Nr.2 iekļaujamo informāciju
Pielikumā Nr.2 iekļaujama informācija par termiņu pagarinājumiem un līgumu summu. Prakse liecina, ka termiņa pagarinājumu un darba daudzumu izmaiņu/papildus darbu saskaņošana ar pasūtītāju ir smagnēja un aizņem daudz laika, turklāt šādai informācijai nav arī praktiskas nozīmes. Tāpēc ieinteresētais pretendents aicina atteikties no šādas informācijas iekļaušanas Pielikumā Nr.2, lai pēc darbu pabeigšanas būvobjektā būtu iespējams operatīvi šo situāciju juridiski korekti nostiprināt.
Ieinteresētais pretendents vērš uzmanību, ka līguma noteikumi ir viens no būtiskiem faktoriem, kurus būvuzņēmējs ņem vērā lemjot piedalīties konkursā vai nē. Savukārt pasūtītājs ir ieinteresēts iespējami plašā dalībnieku lokā, lai veicinātu konkurenci. Tāpēc ieinteresētais pretendents aicina pasūtītāju atrast labāku balansu starp pasūtītāja saprotamo vēlmi – nodrošināties ar tam iespējami labvēlīgiem līguma noteikumiem un tādiem līguma noteikumiem, pie kuriem pretendenti būtu ieinteresēti startēt konkursos.

Atbilde:
Komisija skaidro, ka turpmākajos iepirkumos tiks ņemts vērā pretendenta ieteikums, bet šī Līguma projekta ietvaros Pielikumā Nr.2 iekļaujamā informācija netiks grozīta. Papildus norādām, ka Pielikumā Nr.7 norādāma galīgā informācija par Līgumu un tā summām.







